# PASLAUGŲ VIEŠOJO PIRKIMO–PARDAVIMO SUTARTIS

##### 2022 m. vasario 9 d. Nr. 15R-57

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas**), atstovaujamas direktoriaus Tomo Stankevičiaus, ir **UAB „Asseco Lietuva“** (toliau – **Paslaugų teikėjas**), atstovaujama generalinio direktoriaus Alberto Šermoko, toliau kartu ar atskirai vadinamos Šalimis, vadovaudamosi Turto valdymo ir ūkio departamento prie Lietuvos Respublikos vidaus reikalų ministerijos viešojo pirkimo komisijos 2022 m. sausio 19 d. posėdžio protokolu Nr. P-10, sudaro šią paslaugų viešojo pirkimo-pardavimo (paslaugų teikimo) sutartį (toliau – Sutartis).

**1. SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis teikti registrų ir informacinių sistemų techninės ir sisteminės programinės įrangos priežiūros paslaugas (toliau – paslaugos), kurių specifikacija nurodyta Sutarties 1 priede – Techninėje specifikacijoje (toliau – Sutarties 1 priedas), o Klientas Sutartyje nustatyta tvarka ir sąlygomis įsipareigoja sumokėti Paslaugų teikėjui už jas.

**2. SUTARTIES KAINA IR ATSISKAITYMO TVARKA**

2.1. Sutarties kaina– **iki 168 000Eur(vieno šimto šešiasdešimt aštuonių tūkstančių eurų),** įskaitant pridėtinės vertės mokestį (toliau – PVM), o Sutarties kaina be PVM – iki 138 842,98 Eur (vieno šimto trisdešimt aštuonių tūkstančių aštuonių šimtų keturiasdešimt dviejų eurų devyniasdešimt aštuonių centų) **(į šią sumą įeina ir faktiškai patiriamoms išlaidoms numatyta skirti suma, kuri nurodyta Sutarties 2.2.2 papunktyje).**

Detalios paslaugų kainos (įkainiai):

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Paslaugų pavadinimas** | **Mato**  **vnt.** | **Kiekis\***  **vnt.** | **Siūlomas įkainis Eur be PVM už 1 vnt.** | **Iš viso kaina, Eur be PVM**  *(4\*5)* | **Iš viso kaina, EUR su PVM**  *(6+PVM)* |
| *1* | *2* | *3* | *4* | *5* | *6* | *7* |
| 1. | I prioritetui priskiriamos paslaugos pagal Sutarties 1 priedo 3.1 papunkčio reikalavimus | Valanda | 60 | 45,00 € | 2 700,00 € | 3 267,00 € |
| 2. | II prioritetui priskiriamos paslaugos - RISTSPĮ įrangos veikimo stebėsena, profilaktinė priežiūra ir kitų sutrikimų šalinimas pagal Sutarties 1 priedo 3.2 papunkčio reikalavimus | Valanda | 200 | 42,00 € | 8 400,00 € | 10 164,00 € |
| 3. | II prioritetui priskiriamos paslaugos – RISTSPĮ veikimo optimizavimas pagal Sutarties 1 priedo 3.3.1 papunkčio reikalavimus | Valanda | 850 | 40,00 € | 34 000,00 € | 41 140,00 € |
| 4. | II prioritetui priskiriamos paslaugos – RISTSPĮ funkcionalumo vystymas pagal Sutarties 1 priedo 3.3.2, 3.3.3, 3.3.4 papunkčius | Valanda | 1930 | 38,00 € | 73 340,00 € | 88 741,40 € |
| Bendra pasiūlymo kaina (iš viso) (1,2,3,4 eilučių suma), Eur be ir su PVM | | | | | 118 440,00 | 143 312,40 |

\* Nurodyti preliminarūs lyginamieji paslaugų kiekiai, kurie buvo naudojami tik pasiūlymų vertinime ir nebus laikomi maksimaliais. Klientas paslaugas įsigys pagal poreikį.

2.2. Sutarties 2.1 papunktyje pateiktos lentelės 1 ir 2 eilutėms taikomas Sutarties vykdymo išlaidų atlyginimo kainodaros būdas, t. y. kaina sudaryta iš dviejų dalių:

2.2.1. nurodytų Paslaugų teikėjo pasiūlyme (pridedama) (6 lentelės 1 ir 2 eilutėse) – fiksuotų paslaugų įkainių;

2.2.2. Paslaugų teikėjo faktiškai patiriamų išlaidų, tiesiogiai susijusių su Sutarties vykdymu, keičiant sugedusius komponentus. Paslaugų teikėjo faktiškai patiriamų išlaidų daliai priskiriamos išlaidos Klientui pareikalavus per 3 (tris) darbo dienas turi būti pagrindžiamos trečiųjų šalių dokumentais (pvz. išrašytomis sąskaitomis) ir tiesiogiai susijusios su Sutarties vykdymu (keičiamų komponentų kaina), t. y. Sutarties vykdymo metu Klientas apmokės tik už dokumentais pagrįstas faktines išlaidas ne didesnėmis nei rinkos kainas atitinkančiomis kainomis. Paslaugų teikėjas turi suderinti su Klientu visas planuojamas patirti faktines išlaidas, susijusias su Sutarties vykdymu. Klientas įsipareigoja padengti tik tas išlaidas, kurios neabejotinai patiriamos vykdant Sutartį ir kurios yra patvirtintos įsigijimo dokumentais (juose nurodytu dydžiu). Klientas 36 (trisdešimt šešiems) mėnesiams Paslaugų teikėjo faktiškai patiriamoms išlaidoms (Techninės infrastruktūros komponentų, nurodytų techninės specifikacijos 2 punkte, remontui ir keitimui naujais) numato maksimaliai skirti **ne daugiau kaip 16 000 Eur su PVM**. Išlaidas, kurias galima sieti, kurios susijusios, su kitomis Paslaugų teikėjo veiklomis ar Paslaugų teikėjo veiklomis pagal kitus užsakymus, Paslaugų teikėjas turi dengti pats. Į faktiškai patiriamas išlaidas, tiesiogiai susijusias su Sutarties vykdymu, negali būti įtrauktas Paslaugų teikėjo pelnas.

2.3. Sutarties 2.1 papunktyje pateiktos lentelės 3 ir 4 eilutėms taikoma fiksuoto įkainio su peržiūra kainodara – atsiskaitoma pagal Paslaugų teikėjo pasiūlyme (pridedama) (6 lentelės 3 ir 4 eilutėse) nurodytus fiksuotus Paslaugų įkainius.

2.4. Į Paslaugų teikėjo pasiūlymo (pridedama) kainą/paslaugų kainas (įkainius) įskaitomi visi mokesčiai ir rinkliavos bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.5. Sutarties kaina/paslaugų kainos (įkainiai) negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.6. Tinkamai ir faktiškai suteiktų paslaugų perdavimas ir priėmimas įforminamas paslaugų perdavimo–priėmimo aktais, kurie Sutartyje nustatyta tvarka pasirašomi Paslaugų teikėjo ir Kliento ir tik dėl tokių paslaugų, kurios atitinka Sutartyje ir Sutarties 1 priede nurodytus reikalavimus. Paslaugų teikėjas įsipareigoja, tinkamai ir faktiškai suteikus paslaugas, per 10 (dešimt) dienų po kiekvieno paslaugų teikimo kalendorinio mėnesio pateikti Klientui paslaugų perdavimo–priėmimo aktą už per praėjusį kalendorinį mėnesį suteiktas paslaugas.

2.7. Kliento ir Paslaugų teikėjo pasirašytas paslaugų perdavimo–priėmimo aktas yra pagrindas išrašyti PVM sąskaitą faktūrą / sąskaitą faktūrą.

2.8. Už tinkamai ir faktiškai suteiktas paslaugas, atitinkančias Sutarties ir Sutarties 1 priedo reikalavimus, Klientas su Paslaugų teikėju atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą ne vėliau kaip per 30 (trisdešimt) dienų nuo paslaugų perdavimo–priėmimo akto pasirašymo ir teisingos PVM sąskaitos faktūros / sąskaitos faktūros gavimo dienos. Paslaugų teikėjas PVM sąskaitą faktūrą / sąskaitą faktūrą turi pateikti elektroniniu būdu, kaip numatyta Lietuvos Respublikos viešųjų pirkimų įstatymo (toliau – VPĮ) 22 straipsnio 3 dalyje. Paslaugų teikėjui nepateikus PVM sąskaitos faktūros / sąskaitos faktūros elektroniniu būdu, Klientas turi teisę nevykdyti mokėjimo.

2.9. Sutarties kaina/paslaugų vienetų kainos (įkainiai) Sutarties galiojimo laikotarpiu turi būti perskaičiuojama/os (didinama/os ar mažinama/os) pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties kainai/paslaugų vienetų kainoms (įkainiams). Šalims raštiškai susitarus ir ne vėliau kaip iki paskutinio paslaugų perdavimo–priėmimo akto pasirašymo dienos, perskaičiuojama tik ta Sutarties kainos dalis/paslaugų vienetų kainų (įkainių) dalis, kuriai/ioms turėjo įtakos pasikeitęs PVM tarifas ir tik pasikeitusio mokesčio dydžiu. Sutarties kainos/paslaugų vienetų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo inicijuoja tiekėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai/paslaugų vienetų kainoms (įkainiams). Klientas taip pat turi teisę inicijuoti Sutarties kainos/paslaugų vienetų kainų (įkainių) perskaičiavimą dėl pasikeitusio (padidėjusio ar sumažėjusio) PVM tarifo. Sutarties kainos/paslaugų vienetų kainų (įkainių) perskaičiavimas įforminamas Šalių pasirašomu susitarimu, kuriame užfiksuojama/os perskaičiuota/os Sutarties kaina/paslaugų vienetų kainos (įkainiai) bei šio perskaičiavimo įsigaliojimo sąlygos.

2.10. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nesuteiktų paslaugų ir privalo apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios Paslaugų teikėjo sankcijos, kylančios dėl sutartinių įsipareigojimų nevykdymo.

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1.Sutartyje ir Sutarties 1 priede nustatyta tvarka ir sąlygomis teikti Sutarties ir Sutarties 1 priede reikalavimus atitinkančias paslaugas iki kol bus išnaudota Sutarties 2.1 papunktyje nurodyta kaina, bet ne ilgiau kaip 36 (trisdešimt šešis) mėnesius nuo Sutarties įsigaliojimo dienos šiais adresais: Šventaragio g. 2, Vilnius ir Žirmūnų g. 1D, Vilnius;

3.1.2. tinkamai ir faktiškai suteikus paslaugas, pateikti Klientui pasirašytą paslaugų perdavimo–priėmimo aktą bei PVM sąskaitą faktūrą / sąskaitą faktūrą;

3.1.3. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą, ir apie jį raštu informuoti Klientą;

3.1.4. nedelsdamas (ne vėliau kaip per 3 (tris) darbo dienas) raštu informuoti Klientą:

3.1.4.1. jei laiku negali suteikti paslaugų;

3.1.4.2. apie pasikeitusius savo rekvizitus, teisinį statusą, paskirtą atstovą.

3.1.5. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.6. gavęs Sutarties 3.2.3 papunktyje numatytą Kliento raštišką atsisakymą priimti paslaugas, per Kliento nurodytą protingą terminą įgyvendinti Kliento reikalavimą, nurodytą Sutarties 4.2.2 papunktyje;

3.1.7. vykdyti nuolatines vertimo žodžiu ir raštu paslaugas, jei Paslaugų teikėjo specialistai nemoka lietuvių kalbos. Išlaidos vertimo paslaugoms turi būti įskaičiuotos į bendrą Paslaugų teikėjo pasiūlymo (pridedama) kainą.

3.1.8. laikytis Lietuvos Respublikos civilinio kodekso (toliau – CK) bei kitų, su Paslaugų teikėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Paslaugų teikėjas garantuoja Klientui ir/ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Klientui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.9. teikti paslaugas nepertraukiamai (24 valandų per parą, 7 dienų per savaitę režimu) pagal Kliento poreikį taikant Sutarties 2.1 papunktyje nurodytus paslaugų teikimo įkainius;

3.1.10. užtikrinti, kad Sutartį visą Sutarties galiojimo laikotarpį vykdys Paslaugų teikėjo užpildytoj formoj kvalifikacijai (pridedama) nurodyti ir Sutarties (pirkimo sąlygų) reikalavimus atitinkantys specialistai. Sutarties galiojimo metu nurodyti specialistai gali būti pakeisti kitais (specialistui susirgus, patyrus traumą, pakeitus darbovietę, atsisakius vykdyti funkcijas) tik gavus rašytinį Kliento sutikimą. Keičiami specialistai turi atitikti šiuos reikalavimus:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| 3.1.10.1 | Paslaugų teikėjas Sutarties vykdymui privalo turėti ne mažiau kaip nurodyta žemiau kvalifikuotų specialistų (ekspertų), kurie turi tenkinti žemiau nurodytus minimalius reikalavimus.  Vienas ekspertas gali vykdyti daugiau nei vienos srities eksperto funkcijas, jei jo kvalifikacija atitinka tos pozicijos ekspertui keliamus reikalavimus. | Pateikiami dokumentai, įrodantys atskirai kiekvieno specialisto (eksperto) reikalaujamą kvalifikaciją:  1) siūlomų specialistų, atsakingų už sutarties įvykdymą, sąrašas (BS 15.4 punkte nurodytu atveju užpildyti 2 lentelę formoje 6 TVŪD PD FK), nurodant poziciją į kurią siūlomas specialistas ir kurio specialisto reikalavimus atitinka. Lentelėje nurodyti PD reikalaujamo ir tiekėjo siūlomo specialisto patirties, vykdant reikalavimuose nurodytas veiklas, aprašymą (jeigu atitinkamam specialistui taikoma) (vykdytos sutarties/projekto pavadinimas, data ir Nr., sutarties/projekto aprašymas, užsakovo duomenys, sutarties/projekto pradžia ir pabaiga (nurodant metus ir mėnesį), specialisto vykdytos veiklos, vaidmuo/rolė, atliktų paslaugų apimtis). Turi būti nurodyta tiek ir tokio pobūdžio sutarčių/projektų, kad pagal juose dirbtą laiką bei atliktas funkcijas, siūlomi specialistai turėtų pirkimo dokumentuose reikalaujamą patirtį.  2) siūlomų specialistų kvalifikaciją įrodančių, galiojančių nurodytų sertifikatų (arba lygiaverčių tarptautiniu mastu pripažįstamų, reikalaujamą kvalifikaciją patvirtinančių, dokumentų) ar kitų kvalifikaciją pagrindžiančių dokumentų kopijos. Mokymų kursų išklausymo pažymėjimai nevertinami.;  3) jeigu specialistas/ekspertas nėra tiekėjo darbuotojas – dokumentas/ai, patvirtinantis/tys, specialisto (eksperto) esamus santykius su tiekėju. Jei specialistas yra ne tiekėjo darbuotojas, tiekėjas privalo pateikti BS 7.2-7.3 punktuose nurodytą informaciją.  Pastabos:   * Pateikiamo „lygiaverčio“ dokumento lygiavertiškumą įrodyti turi tiekėjas;   - Klientas, siekdamas įsitikinti arba patikslinti pateiktą informaciją, gali atskiru prašymu paprašyti pateikti nurodytų sutarčių/projektų patvirtintas kopijas arba išrašus iš sutarčių bei pirkimo objektą apibūdinančius dokumentus, taip pat gali žodžiu ar raštu tikrinti šią informaciją tiesiogiai pas sąraše nurodytus užsakovus. |
| 3.1.10.2 | **Ekspertas Nr. 1 (ne mažiau 1 (vienas) ekspertas) – projekto vadovas privalo turėti**:  1. per paskutinius 3 (tris) metus vadovavimo patirtį ne mažiau kaip 1 (viename) įvykdytame (baigtame) registrų ir/ar informacinių sistemų priežiūros ir (ar) palaikymo ir (ar) modernizavimo projekte/sutartyje.  2. tarptautiniu mastu pripažįstamą projekto vadovo kvalifikaciją, patvirtintą PMP arba Prince2 Foundation arba IPMA-D arba kitu lygiaverčiu sertifikatu ar kitu lygiaverčiu dokumentu. |
| 3.1.10.3 | **Ekspertas Nr. 2 (ne mažiau 1 (vienas) ekspertas) – virtualizacijos platformų specialistas privalo turėti**:  1. patirtį per paskutinius 3 (tris) metus įvykdant ne mažiau kaip 1 (vieną) virtualizacijos platformų priežiūros sutartį;  2. tarptautiniu mastu pripažįstamą virtualizacijos specialisto kvalifikaciją CompTIA Cloud+ arba VMware Certified Advanced Professional 5 Data Center Design arba IBM Certified Systems Expert – Virtualization Technical Support for AIX and Linux arba Windows Server Advanced Virtualization arba kitu lygiaverčiu sertifikatu ar kitu lygiaverčiu dokumentu. |
| 3.1.10.4 | **Ekspertas Nr. 3 (ne mažiau 1 (vienas) ekspertas) – duomenų bazių valdymo sistemų specialistas privalo turėti**:  1. patirtį per paskutinius 3 (tris) metus įvykdant ne mažiau kaip 1 (vieną) duomenų bazių valdymo sistemų priežiūros projektą (sutartį);  2. tarptautiniu mastu pripažintą duomenų bazių valdymo sistemų specialisto kvalifikaciją, patvirtintą MCITP (Microsoft Certified IT Professional) arba Oracle Database Administrator Certified Professional sertifikatais arba kitu lygiaverčiu sertifikatu ar kitu lygiaverčiu dokumentu. |
| 3.1.10.5 | **Ekspertas Nr. 4 (ne mažiau 1 (vienas) ekspertas) – informacinių technologijų saugos ir audito specialistas privalo turėti**:  1. patirtį per paskutinius 3 (tris) metus įvykdant ne mažiau kaip 1 (vieną) informacinių technologijų saugos valdymo priežiūros projektą (sutartį);  2. tarptautiniu mastu pripažintą Informacinių technologijų saugos valdymo saugos ar audito specialisto kvalifikaciją, patvirtintą CISSP (Certified Information System Security Professional) sertifikatu arba kitu lygiaverčiu sertifikatu ar kitu lygiaverčiu dokumentu. |
| 3.1.10.6 | **Ekspertas Nr. 5 (ne mažiau 1 (vienas) ekspertas) – rezervinio kopijavimo sistemų specialistas** privalo turėti:  1. patirtį per pastaruosius 3 (trejus) metus įvykdant ne mažiau kaip 1 (vieną) projektą (sutartį), susijusį su rezervinio kopijavimo sistemų priežiūra.  2. tarptautiniu mastu pripažįstamą rezervinio kopijavimo sistemų specialisto kvalifikaciją, patviritintą IBM Certified Deployment Professional - Tivoli Storage Manager arba Veeam Certified Architect sertifikatais arba kitu lygiaverčiu sertifikatu ar kitu lygiaverčiu dokumentu. |

3.2. Klientas įsipareigoja:

3.2.1. sumokėti Paslaugų teikėjui už paslaugas Sutartyje numatyta tvarka ir sąlygomis;

3.2.2. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.3. ne vėliau kaip per 5 (penkias) darbo dienas nuo pasirašyto paslaugų perdavimo–priėmimo akto gavimo dienos priimti faktiškai ir tinkamai suteiktas paslaugas, pasirašydamas paslaugų perdavimo–priėmimo aktą, arba raštu informuoti Paslaugų teikėją apie atsisakymą priimti paslaugas, nurodydamas suteiktų paslaugų trūkumus ir sprendimą, nurodytą Sutarties 4.2.2 papunktyje;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas (ne vėliau kaip per 3 (tris) darbo dienas) raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Šalys įsipareigoja laikytis konfidencialumo įsipareigojimų. Konfidencialia informacija laikoma informacija, kuri Šalies pažymėta ar kitaip raštu nurodyta kaip privati ar konfidenciali arba informacija, kurią remiantis aplinkybėmis, susijusiomis su informacijos atskleidimu, gaunanti Šalis pagrįstai turėtų pripažinti esant konfidencialia. Konfidencialią informaciją gavusi Šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Per 5 (penkias) darbo dienas nuo Sutarties įsigaliojimo, Paslaugų teikėjas turi pateikti Klientui jo specialistų (atsakingų už Sutarties vykdymą asmenų), vykdysiančių Sutartį, pasirašytus Konfidencialumo pasižadėjimus neatskleisti informacijos, kuri taps žinoma vykdant Sutartį (toliau – Konfidencialumo pasižadėjimas) (Sutarties 2 priedas). Jei Paslaugų teikėjas keičia ar skiria papildomą specialistą Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas Konfidencialumo pasižadėjimas.

3.4. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Kliento nustatytą terminą ir (arba) atlygintų nuostolius, susijusius su netinkamu Sutarties vykdymu;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo;

4.2.4. priskaičiuotų netesybų suma mažinti savo piniginę prievolę Paslaugų teikėjui.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui turi teisę pasitelkti:

6.1.1. savo pasiūlyme nurodytus ūkio subjektus, kuriais grindžiama Paslaugų teikėjo kvalifikacija;

6.2.2. subtiekėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Paslaugų teikėjui nebuvo žinomi kiti subtiekėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki sutarties etapo, kurio veiklas vykdys numatomas pasitelkti subtiekėjas, vykdymo pradžios Klientui pranešti tuo metu žinomų subtiekėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu.

6.3. Subtiekėjo, kito ūkio subjekto pasitelkimas nekeičia tiekėjo atsakomybės dėl Sutarties įvykdymo.

6.4. Paslaugų teikėjas gali pakeisti ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija) ir subtiekėjus, jeigu Sutarties vykdymo metu jie:

6.4.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.4.2. Paslaugų teikėjo užpildytoj formoj kvalifikacijai (pridedama) nurodyto ūkio subjekto, kuriuo grindžiama Paslaugų teikėjo kvalifikacija, padėtis atitinka bent vieną iš pirkimo dokumentuose vadovaujantis VPĮ 46 straipsniu nustatytų pašalinimo pagrindų.

6.5. Apie ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjų keitimą Paslaugų teikėjas iš anksto raštu turi informuoti Klientą, nurodydamas ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjų pakeitimo priežastis ir būsimus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjus. Pasitelkdamas ir vėliau keisdamas ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjus Paslaugų teikėjas turi užtikrinti, kad ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjai yra pajėgūs ir kompetentingi tinkamam jiems pavestų užduočių vykdymui. Ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subtiekėjai gali būti keičiami tik gavus rašytinį Kliento sutikimą. Jeigu keičiami Paslaugų teikėjo pasiūlyme nurodyti ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), Paslaugų teikėjas privalo pateikti jų pašalinimo pagrindų nebuvimą, kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu juos pakeisti. Prieš duodamas sutikimą keisti Paslaugų teikėjo pasiūlyme nurodytus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), Klientas privalo patikrinti naujų, Paslaugų teikėjo pasiūlyme nenurodytų, ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), pašalinimo pagrindų nebuvimą ir kvalifikacijos atitiktį. Ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija) ar subtiekėjai gali būti keičiami tik gavus rašytinį Kliento sutikimą.

**7. SUTARTIES ĮVYKDYMO UŽTIKRINIMAS**

7.1. Sutarties įvykdymas privalo būti užtikrintas pateikiant pirmo pareikalavimo neatšaukiamą besąlyginę (-į) Lietuvos Respublikoje ar užsienio valstybėje registruoto banko garantiją (originalą). Sutarties įvykdymo užtikrinimo vertė turi būti ne mažesnė kaip 5 (penki) procentai nuo visos Sutarties kainos be PVM. Banko garantija Paslaugų teikėjas garantuoja, kad Klientui bus atlyginti nuostoliai, atsiradę pažeidus Sutartį dėl Paslaugų teikėjo kaltės.

7.2. Sutarties įvykdymo užtikrinimas turi būti pateiktas ne vėliau kaip per 10 (dešimt) darbo dienų po Sutarties pasirašymo ir turi galioti visą Sutarties vykdymo laikotarpį. Sutarties įvykdymo užtikrinimo dokumentai, Paslaugų teikėjui paprašius, grąžinami per 14 (keturiolika) dienų po Sutarties įvykdymo užtikrinimo galiojimo termino pabaigos ir/ar tinkamai įvykdžius Sutartyje numatytus įsipareigojimus. Jei Sutarties vykdymo metu Sutarties įvykdymo užtikrinimą išdavęs subjektas negali įvykdyti savo įsipareigojimų, Klientas gali raštu pareikalauti tiekėjo per 10 (dešimt) dienų pateikti naują Sutarties įvykdymo užtikrinimą, tokiomis pačiomis sąlygomis kaip ir ankstesnysis. Jei Paslaugų teikėjas nepateikia naujo Sutarties įvykdymo užtikrinimo, Klientas turi teisę nutraukti Sutartį. Banko garantija yra garantuojama, kad Klientui bus atlyginti nuostoliai, atsiradę pažeidus sutartį dėl Paslaugų teikėjo kaltės. Sutarties įvykdymo užtikrinimas turi užtikrinti, kad per 10 (dešimt) darbo dienų pagal pirmą Kliento rašytinį reikalavimą Sutarties įvykdymo užtikrinimą išdavęs bankas sumokės Klientui visą Kliento nurodytą sumą (kuri negali būti mažesnė nei 5 (penki) procentai nuo visos Paslaugų teikėjo pasiūlymo (pridedama) kainos be PVM (Eur)), jeigu Paslaugų teikėjas nevykdys ar netinkamai vykdys Sutartyje numatytus reikalavimus. Numatyta Sutarties įvykdymo užtikrinime suma yra minimalūs ir pagrįsti Kliento nuostoliai, kurių įrodinėti nereikia ir yra atlyginami Klientui pareikalavus.

7.3. Jei Paslaugų teikėjas nevykdo ar netinkamai vykdo sutartinius įsipareigojimus, išskyrus Sutarties 7.4, 7.5 ir 7.6 papunkčiuose nurodytus, moka Klientui 3 (trijų) procentų nuo visos Paslaugų teikėjo pasiūlymo (pridedama) kainos be PVM dydžio baudą.

7.4. Jei Paslaugų teikėjas nevykdo savo sutartinių įsipareigojimų perkančiosios organizacijos ir tiekėjo suderintu užsakymo vykdymo terminu, perkančioji organizacija turi teisę be oficialaus įspėjimo ir neribodama kitų savo teisių gynimo būdų pradėti skaičiuoti 0,05 (penkių šimtųjų) procento dydžio delspinigius nuo laiku nesuteiktų paslaugų kainos be PVM už kiekvieną uždelstą dieną.

7.5. Jei Paslaugų teikėjas nevykdo ar netinkamai vykdo savo sutartinius įsipareigojimus, spręsdamas kritinius sutrikimus, už kiekvieną pavėluotą sutrikimo šalinimo valandą moka 30 Eurų be PVM dydžio delspinigius.

7.6. Jei Paslaugų teikėjas nevykdo ar netinkamai vykdo savo sutartinius įsipareigojimus, spręsdamas kitus sutrikimus kreipinyje nurodytais terminais, už kiekvieną pavėluotą sutrikimo šalinimo darbo dieną moka 30 Eurų be PVM dydžio delspinigius.

7.7. Jei Klientas nevykdo savo sutartinių įsipareigojimų apmokėti už Paslaugų teikėjo tinkamai suteiktas paslaugas Sutartyje numatytais terminais, Paslaugų teikėjas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,05 (penkių šimtųjų) procentų dydžio delspinigius nuo laiku neapmokėtų paslaugų kainos be PVM už kiekvieną uždelstą dieną.

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo bei Sutarties įvykdymo užtikrinimo, nurodyto Sutarties 7.1 papunktyje, pateikimo dienos ir galioja iki visiško Sutarties Šalių sutartinių įsipareigojimų įvykdymo arba iki kol ji nėra nutraukiama teisės aktuose ar šioje Sutartyje nustatytais atvejais.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Sutarties Šalių nevykdo sutartinių įsipareigojimų ir tai yra esminis Sutarties pažeidimas, kita Šalis gali vienašališkai nutraukti Sutartį raštu prieš 20 (dvidešimt) darbo dienų įspėjusi kitą Sutarties Šalį ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Šalys susitaria, kad esminiais Sutarties pažeidimais pagal Sutartį laikomi:

8.3.1. Kliento mokėjimo prievolės termino praleidimas daugiau kaip 30 (trisdešimt) dienų;

8.3.2. Paslaugų teikėjui pritaikytų baudų ir/ar delspinigių bendrai sumai viršijus 15 (penkiolikos) procentų Sutarties vertės be PVM.

8.4. Klientas turi teisę vienašališkai nutraukti Sutartį pranešusi Paslaugų teikėjui prieš 30 (trisdešimt) darbo dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 30 (trisdešimt) darbo dienų. Šiuo atveju Paslaugų teikėjas privalo visiškai atlyginti Kliento patirtus nuostolius.

8.5. Sutartis bet kada gali būti nutraukta raštišku abiejų Šalių susitarimu, VPĮ 90 straipsnio nustatytais atvejais ir tvarka bei kitų teisės aktų numatytais atvejais.

**9. SUTARTIES VYKDYMO SUSTABDYMAS**

9.1. Esant svarbioms aplinkybėms, nepriklausančiomis nuo Paslaugų teikėjo valios, dėl kurių Paslaugų teikėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teises aktui, kuris turi įtakos Sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuri kita Perkančioji organizacija), Klientas turi teisę sustabdyti paslaugų ar jų dalies teikimą.

9.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Klientą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo Paslaugų teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytas paslaugų teikimo terminas atnaujinamas.

9.3. Šios Sutarties 9.1 ar 9.2 papunkčiuose nurodytu atveju Paslaugų teikėjas ir Klientas pasirašo susitarimą dėl sutartinių įsipareigojimų vykdymo sustabdymo, jame nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

9.4. Sutartinių įsipareigojimų vykdymo sustabdymo terminas – iki 2 (dviejų) mėnesių.

9.5. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos.

9.6. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, Paslaugų teikimo terminas pratęsiamas tokiam laikotarpiui, kuriam jis buvo sustabdytas.

9.7. Atnaujinant sutartinių įsipareigojimų vykdymą pasirašomas papildomas susitarimas dėl sutartinių įsipareigojimų atnaujinimo.

**10. KITOS SĄLYGOS**

10.1. Sutarties sąlygos galiojimo laikotarpiu gali būti keičiamos šioje Sutartyje ir VPĮ 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

10.2. Klientas atsakingu už Sutarties vykdymą asmeniu skiria [*konfidencialu*]. Asmuo, atsakingas už Sutarties ir jos pakeitimų paskelbimą Centrinėje viešųjų pirkimų informacinėje sistemoje yra Karolis Klusevičius, Turto valdymo ir ūkio departamento prie Lietuvos Respublikos vidaus reikalų ministerijos Viešųjų pirkimų skyriaus vedėjas (el. paštas: karolis.klusevicius@vrm.lt, tel. (8 5) 271 7242) arba jo paskirtas asmuo.

10.3. Šalių tarpusavio santykiai, neaptarti Sutartyje, reguliuojami CK ir kitų teisės aktų nustatyta tvarka.

10.4. Visi ginčai, kylantys iš Sutarties, sprendžiami gera valia ir bendru Sutarties Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

10.5. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

10.6. Sutarčiai aiškinti bei ginčams spręsti taikoma Lietuvos Respublikos teisė.

10.7. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

10.8. Sutartis sudaryta 2 (dviem) egzemplioriais, turinčiais vienodą teisinę galią, po 1 (vieną) kiekvienai Šaliai (jeigu Sutartis pasirašoma ne el. būdu).

10.9. Sutarties neatskiriami priedai:

10.9.1. Sutarties 1 priedas – Techninė specifikacija, 5 lapai;

10.9.2. Sutarties 2 priedas – Konfidencialumo pasižadėjimas, 2 lapai.

PRIDEDAMA:

1. Paslaugų teikėjo pasiūlymas (adoc.)

2. Paslaugų teikėjo užpildyta forma kvalifikacijai (adoc).

**11. ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas prie Lietuvos Respublikos vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel. (8 5) 271 7177  Faks. (8 5) 271 8921  El. paštas: ird@vrm.lt  A. s. LT77 4010 0510 0497 3946  Luminor Bank AS  Banko kodas 40100  Direktorius  Tomas Stankevičius | PASLAUGŲ TEIKĖJASUAB „Asseco Lietuva“ Duomenys kaupiami ir saugomi Juridinių asmenų registre, kodas 302631095  PVM mokėtojo kodas LT10000618175  Kalvarijų g. 125B, Vilnius 08221  Tel. (8 5) 210 2400  El. paštas: info@asseco.lt  A. s. LT64 7044 0600 0770 5693  AB SEB bankas  Banko kodas 70440  Generalinis direktorius  Albertas Šermokas |